જજ મધુસુદન શર્માએ કહ્યું કે તેમનો અપરાધ ભયંકર છે, અને તેમણે મોત સુધી જેલમાં રહેવું પડશે. રીપોર્ટ અનુસાર ચુકાદો સાંભળ્યા પછી આસારામ રડી પડ્યા હતા, અને પોતાના માથા પરથી પાઘડી ઉતારી હતી, અને અંદાજે 10 મિનીટ સુધી ખુરશી પર બેસી રહ્યા હતા. કોર્ટે આસારામને એસસી એસટી એક્ટ સહિત 14 કલમોમાં આસારામને દોષિ કરાર કર્યા છે. તેઓની ઉમર 78 વર્ષની છે, તેમને ઓછી સજા થાય તેવી પણ તેમના વકીલ અરજ કરી હતી, પણ જજે આજીવન કેદની સજા ફટકારી હતી. આસારામના વકીલ નિલમ દુબેએ કહ્યું હતું કે આ ચુકાદાને અમે હાઈકોર્ટમાં પડકારીશું. વધુમાં જાણવા મળ્યું હતું કે જોધપુરની સેન્ટ્રલ જેલમાં આસારામની બેરેક આજે સાંજ સુધીમાં નક્કી થઈ જશે.